CELEX: 62018TN0035
Language: et
Date: 2018-01-19 00:00:00
Title: Kohtuasi T-35/18: 19. jaanuaril 2018 esitatud hagi – La Marchesiana versus EUIPO – Marchesi Angelo (MARCHESI)

23.4.2018   
            
            
               ET
            
            
               Euroopa Liidu Teataja
            
            
               C 142/51
            
         19. jaanuaril 2018 esitatud hagi – La Marchesiana versus EUIPO – Marchesi Angelo (MARCHESI)
   (Kohtuasi T-35/18)
   (2018/C 142/68)
   Hagiavalduse keel: itaalia
   
      Pooled
   
   
      Hageja: La Marchesiana Srl (Milano, Itaalia) (esindajad: advokaadid M. Franzosi, F. Santonocito ja A. Sobol)
   
      Kostja: Euroopa Liidu Intellektuaalomandi Amet (EUIPO)
   
      Teine menetluspool apellatsioonikojas: Marchesi Angelo Srl (Milano, Itaalia)
   
      Andmed EUIPO menetluse kohta
   
   
      Vaidlusaluse kaubamärgi omanik: hageja
   
      Vaidlusalune kaubamärk: ELi kujutismärk MARCHESI, mis koosneb seitsmest värvilisest – oranž, sinine, kollane, punane, roheline, must ja lilla – pintslitõmbest – ELi kaubamärk nr 4 187 159
   
      Menetlus EUIPOs: kehtetuks tunnistamise menetlus
   
      Vaidlustatud otsus: EUIPO neljanda apellatsioonikoja 14. novembri 2017. aasta otsus liidetud asjades R 1753/2016-4 ja R 1802/2016-4
   
      Nõuded
   
   Hageja palub Üldkohtul:
   
               —
            
            
               muuta vaidlustatud otsust ja jätta täies ulatuses rahuldamata Angelo Marchesi taotlus tunnistada ELi kaubamärk 159 kasutamata jätmise tõttu kehtetuks;
            
         
               —
            
            
               tuvastada ja sedastada vaidlustatud otsust muutes, et ELi kaubamärki nr 4 187 159 on asjaomasel ajavahemikul tegelikult kasutatud kogu Euroopa Liidus kaubamärgimääruse artikli 58 lõike 1 tähenduses kaupade ja teenuste jaoks klassides 8 (Käsitsi käitatavad käsi-tööriistad ja eeskätt söögiriistad), 16 (Paber, papp, trükised, raamatud, ajakirjad, kunstitarbed, kantseleitarbed ja näitevahendid), 21 (Maja- või köögitarbed ning majapidamis- või köögimahutid, kööginõud, lauanõud, klaasid, klaas-, portselan- ja savinõud), 29 (Loomset päritolu toidukaubad, sissetehtud, kuivatatud ja kuumtöödeldud puuviljad ja köögiviljad; tarretised, keedised, kompotid; munad; piim ja piimatooted; toiduõlid ja toidurasvad), 30 (Kohv ja kohvi aseained, tee, kakao, suhkur, riis, jahu, leib ja sai, makaronid, kondiitritooted, jäätised, maitseparandajad) ja 33 (Alkoholjoogid) ning samuti kaupade ja teenuste jaoks klassides 30 (Kohv), 41 (Haridus ja väljaõpe, koolitused) ja 43 (Toitlustusteenused; nende teenused, kes tarnivad toidud ja joogid, mis on valmistatud baaris, restoranis, iseteenindusrestoranis või sööklas tarbimiseks);
            
         
               —
            
            
               teise võimalusena vaidlustatud otsuse osalise muutmise korral jätta rahuldamata ELi kaubamärgi nr 4 187 159 kasutamata jätmise tõttu kehtetuks tunnistamise taotlus seoses kaupade ja teenustega klassides 30 (Kohv), 41 (Haridus ja väljaõpe, koolitused) ja 43 (Toitlustusteenused; nende teenused, kes tarnivad toidud ja joogid, mis on valmistatud baaris, restoranis, iseteenindusrestoranis või sööklas tarbimiseks);
            
         
               —
            
            
               mõista kohtuvaidluse kaotanud poolelt välja käesoleva menetluse ning menetluse eelmise kahe astmega seonduvad kulud.
            
         
      Väide
   
   
               —
            
            
               Tõendite kasutamise kohta määruse 2017/1001 artikli 58 lõike 1 punkti a ja artikli 18 lõike 1 tähenduses vääralt hindamine.